S-71/2019

Mál þetta, sem var tekið til dóms 8. maí 2019, höfðaði lögreglustjórinn á höfuðborgarsvæðinu með ákæru 5. febrúar 2019, á hendur A-kk-þgf M-kk-þgf Á-kk-þgf, kt. 0000000000, óstaðsettum í hús, Reykjavík;

,,fyrir umferðar og fíkniefnalagabrot með því að hafa, laugardaginn 8. apríl 2017, ekið bifreiðinni [...] sviptur ökurétti austur Nýbýlaveg við Furugrund, Kópavogi, og haft í vörslum sínum 29,98 g af kókaíni og 6,32 g af amfetamíni sem lögregla fann við leit í umrætt sinn í úlpu sem ákærði klæddist.

Telst framangreind háttsemi varða við 1. mgr. 48. gr. umferðarlaga nr. 50/1987, sbr. 100. gr. sömu laga og 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á 29,98 g af kókaíni og 6,32 g af amfetamíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda 2 og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur [...] og á að baki sakaferil sem nær aftur til ársins 2012 samkvæmt framlögðu sakavottorði. Með sektargerð lögreglustjóra 2. ágúst 2012 samþykkti ákærði greiðslu 150.000 króna sektar og að sæta sex mánaða ökuréttarsviptingu fyrir hraðakstur undir áhrifum áfengis. Með dómi 23. maí 2014 var ákærði dæmdur í 30 daga fangelsi, skilorðsbundið til tveggja ára, fyrir akstur undir áhrifum ávana og fíkniefna, akstur án þess að hafa ökuskírteini meðferðis, og fíkniefnalagabrot. Ákærði gekkst undir tvær sektargerðir lögreglustjóra 1. október 2014. Með annarri sektargerðinni samþykkti ákærði greiðslu 20.000 króna sektar vegna fíkniefnalagabrots, en með hinni samþykkti ákærði greiðslu 80.000 króna sektar vegna vopnalagabrots og fíkniefnalagabrots. Með dómi 16. september 2015 var ákærði dæmdur í 60 daga fangelsi, þar af voru 30 dagar skilorðsbundnir til tveggja ára, og var sviptur ökurétti ævilangt, meðal annars fyrir akstur sviptur ökurétti, akstur undir áhrifum ávana og fíkniefna og fíkniefnalagabrot. Með dómnum var skilorðsdómurinn frá 23. maí 2014 dæmdur upp og ákærða gerð refsing í einu lagi. Með dómnum var ákærða gerður hegningarauki við eldri refsiákvarðanir, vegna brota gegn ákvæðum annarra laga en umferðarlaga. Með dómi 5. apríl 2016 var ákærði dæmdur í fjögurra mánaða fangelsi fyrir nytjastuld og akstur sviptur ökurétti og undir áhrifum ávana og fíkniefna 22. nóvember 2015. Með sama dómi var ævilöng ökuréttarsvipting ákærða áréttuð. Ákærði var dæmdur til greiðslu 100.000 króna sektar með dómi 26. maí 2016 fyrir fíkniefnalagabrot. Ákærði var dæmdur í fjögurra mánaða fangelsi auk þess sem ævilöng ökuréttarsvipting hans var áréttuð með dómi 5. október 2016 fyrir akstur undir áhrifum ávana og fíkniefna, akstur sviptur ökurétti en í sama máli var ákærði jafnframt sakfelldur fyrir fíkniefnalagabrot og vopnalagabrot.

Samkvæmt því sem að framan greinir um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, þykir refsing hans hæfilega ákveðin 90 daga fangelsi.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk 29,98 g af kókaíni og 6,32 g af amfetamíni sem ákærði var með í vörslum sínum 8. apríl 2017. 3

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, S-kk-ef S-kk-ef lögmanns, 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf M-kk-nf Á-kk-nf, sæti fangelsi í 90 daga.

Ákærði sæti upptöku á 29,98 g af kókaíni og 6,32 g af amfetamíni.

Ákærði greiði 126.480 krónur í sakarkostnað, sem er þóknun skipaðs verjanda hans, S-kk-ef S-kk-ef lögmanns.

M-kvk-nf H-kvk-nf H-kvk-nf

3

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða sakarkostnað málsins, sem er þóknun skipaðs verjanda hans, S-kk-ef S-kk-ef lögmanns, 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærði, A-kk-nf M-kk-nf Á-kk-nf, sæti fangelsi í 90 daga.

Ákærði sæti upptöku á 29,98 g af kókaíni og 6,32 g af amfetamíni.

Ákærði greiði 126.480 krónur í sakarkostnað, sem er þóknun skipaðs verjanda hans, S-kk-ef S-kk-ef lögmanns.

M-kvk-nf H-kvk-nf H-kvk-nf